Pocu a pocu esti reinu dirá estendiéndose aprovechando les lluches  internes en al-Andalus y consolidándose del llau nortel cordal cantábricu, dende Galicia fasta Vizcaya. Fruela I, fíu dAlfonso I, algama más dominios meseteños ampliando asina los del so pá. Sicasí, ye asesináu por nobles vinculaos a la casa de Cantabria. Sucederálu Aurelio, descendiente de Pedro de Cantabria que pon la corte nel actual conceyu de Samartín del Rei Aureliu ente los años 768 y 774. En morriendo esti, sucédelu Silo, que treslada la corte a Pravia. Silo taba casáu con Adosinda, una hermana  dAlfonso I (polo tanto, del llinax de Pelayu).